Se den første trailer til Star Trek: Strange New Worlds

Maj bliver en god måned for os, der holder af science fiction. Ikke alene får Obi-Wan serien premiere på Disney+, men uger forinden kan vi kaste os over en helt ny Star Trek-serie. Strange New Worlds får premiere allerede den 5. maj og Paramount+ er, langt om længe, klar med en reel trailer. Den kan ses længere nede i artiklen.

Strange New Worlds er en prequel til den originale Star Trek-serie fra 1960’erne. Den med James T. Kirk og Spock. Sidstnævnte er også med her (i en yngre udgave), hvor han spilles af Ethan Peck.

I det hele taget er serien et gensyn med gamle karakterer og skuespillere. Kaptajn Pike, Spock og Number One (Anson Mount, Ethan Peck og Rebecca Romijn) var alle med i serien Star Trek Disovery.

Ombord på USS Enterprise er også Jess Bush som Nurse Christine Chapel, Christina Chong som La’an Noonien-Singh, Celia Rose Gooding som Cadet Nyota Uhura, Melissa Navia som Lt. Erica Ortegas, Babs Olusanmokun som Dr. M’Benga og Bruce Horak som Hemmer.

Men Discovery-serien startrede livet på Netflix, kan Strange New Worlds udelukkende ses på Paramount+

Star Trek-serien er for alvor knopskudt i disse serie-år. Ud over Star Trek Discovery, som også kan ses på Paramount+, kan spinnoff-serien Picard ses på Prime Video. De har også den animerede Star Trek: Lower Decks i to sæsoner.

Se den første trailer til Star Trek: Strange New Worlds